Nimekirja alusel
	Meie 18.05.2026 nr 10-11/1150 - 1	

Saviliiva tee 14c ja Vana-Rannamõisa tee 10a kinnistute ning lähiala detailplaneeringu ning keskkonnamõju strateegilise hindamise aruande eelnõu avalikustamine		

Austatud koostööpartner ja kaasatav	

Tallinna Keskkonna- ja Kommunaalamet annab teada, et on valminud Saviliiva tee 14c ja Vana-Rannamõisa tee 10a kinnistute ning lähiala detailplaneeringu (strateegiline planeerimisdokument) keskkonnamõju strateegilise hindamise (KSH) aruanne. 
Strateegilise planeerimisdokumendi koostamise eesmärk maatulundusmaa sihtotstarbega Saviliiva tee 14c ja Vana-Rannamõisa tee 10a kinnistu jagamine elamumaa, üldkasutatava maa ja transpordimaa sihtotstarbega kruntideks ning elamumaa sihtotstarbega kruntidele ehitusõiguse määramine kuni 2-korruseliste üksikelamute ja neid teenindavate abihoonete ehitamiseks. Lisaks antakse detailplaneeringus üldised maakasutustingimused ja heakorrastuse, haljastuse, juurdepääsude, parkimise ning tehnovõrkudega varustamise põhimõtteline lahendus. Planeeritava maa-ala suurus on ligikaudu 4.55 ha.
KSH läbiviimise eesmärk on selgitada planeeringu elluviimisega kaasnev oluline keskkonnamõju ning pakkuda välja meetmed ebasoodsa mõju vältimiseks või vähendamiseks.
Arvestades planeeringuala asukohta, sh kaugust riigipiirist, kavandatava tegevuse iseloomu, seost teiste asjassepuutuvate strateegiliste planeerimisdokumentidega ning eeldatavalt mõjutatavat keskkonda, siis ei ole tõenäoline, et kavandatava tegevusega võiks kaasneda oluline negatiivne piiriülene keskkonnamõju.
Strateegilise planeerimisdokumendi ja KSH aruande avalik väljapanek toimub ajavahemikul 01.06. - 15.08.2026, mille jooksul on võimalik tutvuda strateegilise planeerimisdokumendi (https://tpr.tallinn.ee/DetailPlanning/Details/DP040310) ja KSH aruande eelnõuga https://www.tallinn.ee/et/keskkond/saviliiva-tee-14c-ja-vana-rannamoisa-tee-10a-kinnistute-ning-lahiala-detailplaneering ning tööpäevadel  Haabersti Linnaosa Valitsuses (Ehitajate tee 109A, Tallinn).
Strateegilise planeerimisdokumendi ja KSH aruande eelnõu kohta ettepanekuid, vastuväiteid ja küsimusi saab esitada kirjalikult avaliku väljapaneku jooksul Tallinna Keskkonna- ja Kommunaalameti aadressil Harju tn 13, 10130 Tallinn või e-posti aadressil kommunaal@tallinnlv.ee.
Strateegilise planeerimisdokumendi ja KSH aruande avalik arutelu toimub 03.09.2026 algusega kell 16.00 Haabersti Linnaosa Valitsuses (Ehitajate tee 109A, Tallinn).
Strateegilise planeerimisdokumendi koostamise korraldaja on Tallinna Linnaplaneerimise Amet, koostaja on OÜ Hendrikson & Ko, KSH aruande koostaja on Maves OÜ ning strateegilise planeerimisdokumendi kehtestab Tallinna Linnavolikogu. KSH koostamise korraldaja on Tallinna Keskkonna- ja Kommunaalamet (kontaktisik Kärt Talimaa-Eelmaa, tel 640 4771, e-post kart.talimaa-eelmaa@tallinnlv.ee).  

	
Lugupidamisega	

	
	
(allkirjastatud digitaalselt)	
Meelis Uustal	
osakonna juhataja
Keskkonnahoiu osakond	

Kärt Talimaa-Eelmaa
Tel 6404771, kart.talimaa-eelmaa@tallinnlv.ee